paragraph_text: Stanarice su ptice koje, za razliku od selica, ne poduzimaju redovne sezonske selidbe, nego cijelu godinu provode na istom području. U tu skupinu spadaju, na primjer, mnoge sjenice, zebe, drozdovi i više vrsta iz reda golupčarki. U suvremenoj ornitologiji koristi se izraz godišnja ptica. Pojam se ne odnosi na određenu vrstu, nego na populaciju. Ovisno o zemljopisnoj širini odnosno nadmorskoj visini gnjezdišta, gotovo sve stanarice sezonski mijenjaju stanište, no to su bliske udaljenosti.